Babelscape/SREDFM huggingface dataset:
Αριστοτέλης Ζερβούδης

Ο Αριστοτέλης Ζερβούδης (Αθήνα, 1964) είναι Έλληνας επαγγελματίας δύτης. 

Είναι απόφοιτος του Αμερικανικού Κολλεγίου Ελλάδος, σπούδασε Διοίκηση Επιχειρήσεων (Bsc Business Administration with a Major in Marketing Management) και ταυτόχρονα ασχολήθηκε με την αυτόνομη κατάδυση και την ιστορική έρευνα. Είναι επαγγελματίας δύτης από το 2002. 

Ο Ζερβούδης έχει ανακαλύψει και ταυτοποιήσει το ναυάγιο του ατμοπλοίου "Όρια" που βυθίστηκε το 1944. Ήταν η τέταρτη μεγαλύτερη ναυτική τραγωδία στα παγκόσμια χρονικά και η μεγαλύτερη στη Μεσόγειο, με περισσότερους από 4.000 νεκρούς. Συμμετείχε, επίσης, με τους Βασίλη Λάμπρου, Κώστας Θωκταρίδης και Αντώνη Γράφα, στην καταδυτική ομάδα που εντόπισε το ναυάγιο του Ε/Γ "Χειμάρα", που βυθίστηκε το 1947, τη μεγαλύτερη ναυτική τραγωδία στην Ελλάδα σε καιρό ειρήνης, με 389 νεκρούς.
Ακόμη έχει ταυτοποιήσει το ναυάγιο του γερμανικού υποβρυχίου U-133 που βυθίστηκε αύτανδρο το 1942.
Για τη συνεισφορά του στη διερεύνηση του ναυαγίου του "Όρια", ο Ζερβούδης ανακηρύχθηκε στα τέλη του 2017 Cavaliere dell’Ordine della Stella d’Italia (Ιππότης του Τάγματος του Αστέρος της Ιταλίας) από τον Πρόεδρο της Ιταλικής Δημοκρατίας. Η απονομή έγινε από τον πρέσβη της Ιταλίας στην Ελλάδα Λουίτζι Μάρρας σε ειδική τελετή τον Ιούνιο του 2018.

* Παρουσίαση του θέματος «Σημαντική βράβευση για Έλληνα επαγγελματία δύτη», στο μεσημεριανό δελτίο ειδήσεων του τηλεοπτικού καναλιού Star στις 6 Ιουνίου 2018: βίνετο «Star - Ειδήσεις 6.6.2018 - μεσημέρι», μεταξύ 22΄16΄΄ και 24΄39΄΄, "StarTvGreece" στο "youtube".
Η Λειτουργία στη Μπολσένα

Η Λειτουργία στη Μπολσένα είναι νωπογραφία του Ιταλού καλλιτέχνη της Αναγέννησης Ραφαήλ. Εκτελέστηκε το διάστημα 1512-14 ως μέρος της ανάθεσης στον ζωγράφο της διακόσμησης των αιθουσών, που τώρα είναι γνωστές ως "Αίθουσες του Ραφαήλ" στο Αποστολικό Παλάτι του Βατικανού.
Δημοτικές εκλογές Κύπρου 1996

Οι Δημοτικές εκλογές Κύπρου 1996 ήταν οι τρίτες Δημοτικές εκλογές της Κύπρου. Διεξήχθησαν στις 15 Δεκεμβρίου 1996 για την εκλογή δημάρχων και δημοτικών συμβουλίων των Δήμων της Κυπριακής Δημοκρατίας. Οι εκλογές διεξήχθησαν με βάση τον περί Δήμων Νόμο αρ. 111 του 1985. Για πρώτη φορά διεξήχθησαν παράλληλα οι εκλογές των ελεύθερων δήμων και των κατεχόμενων δήμων.
Παρτεναί

Το Παρτεναί (Γαλλικά: Parthenay) είναι κοινότητα στο νομό Ντε-Σεβρ της περιοχής Νέα Ακουιτανία στη δυτική Γαλλία. Βρίσκεται σε μια βραχώδη περιοχή που περιβάλλεται από τις δύο πλευρές από τον ποταμό Τουέ. Είναι μία από τις δύο υπονομαρχίες του νομού, η δεύτερη είναι το Μπρεσουίρ.

Ο πληθυσμός στην απογραφή του 2017 ανερχόταν σε 10.267 κατοίκους.

Είναι παλιά μεσαιωνική οχυρωμένη πόλη και η περιοχή της είναι ταξινομημένη ως «Περιοχή τέχνης και ιστορίας».

Οι κάτοικοι ονομάζονται Παρτεναιζιάν.
Γαβριήλ Αδδολοράτος

Ο Γαβριήλ Αδδολοράτος ("Saint Gabriel of Our Lady of Sorrows C.P" ; ιταλικά "Gabriele dell'Addolorata" ; γεννήθηκε Francesco Possenti ; 1 Μαρτίου 1838 - 27 Φεβρουαρίου 1862) ήταν Ιταλός πασσιονιστής κληρικός. Γεννημένος σε μια οικογένεια της κοσμικής τάξης, εγκατέλειψε τις φιλοδοξίες για μια καριέρα αντάξια της κοινωνικής του τάξης προκειμένου να μπει στους πασσιονιστές. Η ζωή του στο μοναστήρι δεν ήταν εξαιρετική, ωστόσο ακολούθησε τους κανόνες της εκκλησίας και έγινε γνωστός για την πιστή αφοσίωσή του στην Παναγία. Πέθανε από φυματίωση σε ηλικία 23 ετών στο Isola del Gran Sasso, στην επαρχία Τέραμο. Αγιοποιήθηκε από τον πάπα Βενέδικτο XV το 1920.

*Shrine of St. Gabriel (στα ιταλικά)
Οι Αρετές του Καρδινάλιου και της Θεολογίας

Οι Αρετές του Καρδινάλιου και της Θεολογίας είναι μία σε ημικύκλιο νωπογραφία του Ραφαήλ, που βρίσκεται στον νότιο τοίχο της "Αίθουσας της Υπογραφής", στο Αποστολικό Παλάτι του Βατικανού. Οι τρεις αρετές του καρδιναλίου είναι προσωποποιημένες ως γυναίκες, καθήμενες σε ένα ποιμενικό τοπίο, ενώ οι τρεις Θεολογικές αρετές παριστώνται ως ερωτιδείς (putti). Η νωπογραφία (fresco) ήταν μέρος της διακόσμησης από τον Ραφαήλ των ιδιωτικών διαμερισμάτων του πάπα Ιουλίου Β΄ ντελλα Ρόβερε. Τα δωμάτια αυτά είναι τώρα γνωστά ως Αίθουσες του Ραφαήλ. Έπειτα από την ολοκλήρωση των τριών μνημειακών τοιχογραφιών Η Έριδα περί την Θεία Ευχαριστία, Ο Παρνασσός και Η Σχολή των Αθηνών στην "Αίθουσα της Υπογραφής", ο Ραφαήλ ζωγράφισε τις Αρετές του Καρδινάλιου και της Θεολογίας το 1511.
Γουόλτερ Στσέρμπιακ

Ο Γουόλτερ Στσέρμπιακ Σρ. (αγγλικά: "Walter Szczerbiak Sr.", γενν. στις 21 Αυγούστου 1949) είναι Αμερικανός πρώην επαγγελματίας καλαθοσφαιριστής, ο οποίος αγωνιζόταν ως σμολ φόργουορντ. 

Στις 3 Φεβρουαρίου 2008, ο Στσέρμπιακ επιλέχθηκε ως μία από τις 50 πιο σημαντικές προσωπικότητες στο ευρωπαϊκή συλλογική καλαθοσφαίριση για τον προηγούμενο μισό αιώνα, από την Επιτροπή Εμπειρογνωμόνων Καλαθοσφαίρισης της Ευρωλίγκα.
Ο Παρνασσός

Ο Παρνασσός, ιταλ. Il Panasso, είναι τοιχογραφία του Ιταλού ζωγράφου της Αναγέννησης Ραφαήλ στην "Αίθουσα της Υπογραφής", στο Αποστολικό Παλάτι του Βατικανού. Το έργο ανέθεσε ο πάπας Ιούλιος Β΄ ντελλα Ρόβερε και μάλλον ήταν ο δεύτερος τοίχος που έγινε μετά από την "Έριδα" και πριν από τη "Σχολή των Αθηνών" στην αίθουσα αυτή, το διάστημα 1509-1511.
Το Όραμα του Σταυρού

Το Όραμα του Σταυρού είναι μία νωπογραφία, που έγινε από το 1520 έως το 1524 από τους βοηθούς του Ιταλού αναγεννησιακού καλλιτέχνη Ραφαήλ. Μετά το τέλος του δασκάλου τους το 1520, οι Τζιανφραντσέσκο Πέννι, Τζούλιο Ρομάνο και Ραφαελίνο ντελ Κόλλε, μαθητές του εργαστηρίου του Ραφαήλ, συνέχισαν για να ολοκληρώσουν τη διακόσμηση με τοιχογραφίες των δωματίων, που τώρα είναι γνωστά ως Αίθουσες του Ραφαήλ, στο Αποστολικό Παλάτι του Βατικανού. Η ανάθεση είχε γίνει από τον πάπα Λέοντα Ι΄ των Μεδίκων.

"Το Όραμα του Σταυρού" βρίσκεται στην "Αίθουσα του Κωνσταντίνου" ("Sala di Constantino"). Στη νωπογραφία, ο Αυτοκράτορας Κωνσταντίνος Α΄ ο Μέγας εμφανίζεται λίγο πριν από τη Μάχη της Μιλβίας Γέφυρας, που έγινε στις 28 Οκτωβρίου 312. Σύμφωνα με την παράδοση, ένας σταυρός εμφανίστηκε στον Κωνσταντίνο Α΄ στον ουρανό. Μετά από αυτό, όπως φαίνεται στην τοιχογραφία και σύμφωνα με το έργο "Βίος του Κωνσταντίνου" του Ευσεβείου Καισαρείας, ο Αυτοκράτορας υιοθέτησε το σύνθημα "Εν τούτω νίκα (Με αυτό, νίκησε)", μία ρήση που έχει αποδοθεί στα Λατινικά ως "In hoc signo vinces". 

Αυτός ο Μανιεριστικός πίνακας εμφανίζει ένα συγκεχυμένο πλήθος σε μάχη και είναι ένα σύμφυρμα από εικόνες που περιλαμβάνουν έναν δράκο, έναν νάνο, δύο πάπες και διάφορα σύμβολα. Οι αναλογίες μεταξύ των στρατιωτών φαίνονται μπερδεμένες, με κάποιους να επισκιάζονται από πιο μακρινές φιγούρες. 
"Το Όραμα του Σταυρού" (λεπτομέρεια) με την "Πυραμίδα του Ρωμύλου" και το [[Καστέλ Σαντ'Άντζελο|Μαυσωλείο του Αδριανού]] στο βάθος.
Η Απελευθέρωση του Αγίου Πέτρου

Η Απελευθέρωση του Αγίου Πέτρου είναι νωπογραφία από τον Ιταλό ζωγράφο της Ακμής της Αναγέννησης Ραφαήλ. ΦΙλοτεχνήθηκε το 1514 ως τμήμα της διακόσμησης των τεσσάρων Αιθουσών του Ραφαήλ (Stanze di Raffaello), όπως είναι τώρα γνωστές. Ήταν τα ιδιαίτερα διαμερίσματα του πάπα στο Αποστολικό Παλάτι του Βατικανού.
Λούπο Ιταλιάνο

μικρογραφία|Ένας ιταλικός λύκος καθισμένος στο γρασίδι
Το Λούπο Ιταλιάνο (ιταλικά: Lupo Italiano, μετάφραση: Ιταλικός λύκος), επίσης γνωστός με την ονομασία ιταλικό λυκόσκυλο, ήταν μια φυλή σκύλου που δημιούργησε ο Μάριο Μέσσι το 1966 διασταυρώνοντας ένα λύκο από το βόρειο Λάτιο (τον οποίο ανέθρεψε σαν κουτάβι) με ένα γερμανικό ποιμενικό. Ο θηλυκός πρόγονος του, σύμφωνα με τις περιγραφές, είναι ένας γερμανικός ποιμενικός και πολυπλόκως ένας άγριος λύκος. Υπάρχει ένας ισχυρισμός ότι το Λούπο Ιταλιάνο είναι ένα υβρίδιο ανάμεσα στο γερμανικό ποιμενικό και έναν ιταλικό λύκο, ωστόσο μια γενετική μελέτη του 2018 δεν κατάφερε να βρει κάποια σύνδεση ανάμεσα στον γερμανικό ποιμενικό και τον ιταλικό λύκο.
Η Στέψη του Καρλομάγνου

Η Στέψη του Καρλομάγνου είναι μία νωπογραφία από το εργαστήριο του Ιταλού ζωγράφου της Αναγέννησης Ραφαήλ. Αν και πιστεύεται ότι ο Ραφαήλ έκανε τα σχέδια για τη σύνθεση, η τοιχογραφία μάλλον εκτελέστηκε από τον Τζιανφραντσέσκο Πέννι.
Κάρμεν Γκαρσία Γκονσάλες

H Κάρμεν Γκαρσία Γκονσάλες ("Carmen García González", 1905 - 13 Μαΐου 1979) ήταν η σύζυγος του Προέδρου του Μεξικού Εμίλιο Πορτές Χιλ.
Martin Dougiamas

O Martin Dougiamas (20 Αυγούστου 1969) είναι εκπαιδευτικός και προγραμματιστής που κατοικεί στο Περθ της Αυστραλίας. Έχει εργαστεί σε διάφορά ηλεκτρονικά μοντέλα εκπαίδευσης και διδασκαλίας και ηγείται της ανοιχτής εκπαιδευτικής πλατφόρμας Moodle.

Ο Dougiamas είναι ο ιδρυτής και διευθύνων σύμβουλος της Moodle Pty Ltd, της εταιρείας που βοηθά στην λειτουργία της Moodle και που χρηματοδοτείται από πιστοποιημένους παρόχους υπηρεσιών στο δίκτυο Moodle Partner. Σημαντικές υπηρεσίες περιλαμβάνουν το MoodleCloud για την διεξαγωγή μαθημάτων και το Moodle Mobile App, που ασχολείται με την επέκταση λειτουργίας του Moodle στις κινητές συσκευές. Το έργο Moodle υποστηρίζεται από μια διαδικτυακή κοινότητα και τον Ιανουάριο 2016 κυκλοφόρησε το Moodle Users Association.
Δημοτικές εκλογές Κύπρου 2001

Οι Δημοτικές εκλογές Κύπρου 2001 ήταν οι τέταρτες Δημοτικές εκλογές της Κύπρου. Διεξήχθησαν στις 16 Δεκεμβρίου 2001 για την εκλογή δημάρχων και δημοτικών συμβουλίων των Δήμων της Κυπριακής Δημοκρατίας. Οι εκλογές διεξήχθησαν με βάση τον περί Δήμων Νόμο αρ. 111 του 1985.
Μολδαβοί

Οι Μολδαβοί (, ; Μολδαβίας Κυριλλικό: Молдовень) είναι η μεγαλύτερη εθνότητα στην Δημοκρατίας της Μολδαβίας (το 2014, οι Μολδαβοί αποτελούσαν το 75.1% του πληθυσμού της Μολδαβίας). Αποτελούν σημαντική μειονοτική ομάδα στην Ουκρανία (όπου ζουν κυρίως σε περιοχές που γειτνιάζουν με την Μολδαβία και την Ρουμανία) και τη Ρωσία. 

Ο όρος "Μολδαβοί" έχει, πέρα από εθνωνυμική, και πατριδωνυμική σημασία. Ως Μολδαβός μπορεί να θεωρηθεί και το άτομο (ανεξαρτήτως εθνικότητας) το οποίο κατοικεί ή κατάγεται από την ιστορική περιοχή της Μολδαβίας, τα σύνορα της οποίας αντιστοιχούν στα σύνορα του ιστορικού Πριγκιπάτου της Μολδαβίας. 

Αυτό το άρθρο αναφέρεται στους μολδαβόφωνους/ρουμανόφωνους πληθυσμούς της Δημοκρατίας της Μολδαβίας, της Βεσσαραβίας και στους πληθυσμούς της διασποράς οι οποίοι κατάγονται από αυτές τις περιοχές και αυτοπροσδιορίζονται ως Μολδαβοί. Ένα 7% του μολδαβόφωνου/ρουμανόφωνου πληθυσμού της Μολδαβίας αυτοπροσδιορίζονται ως Ρουμάνοι.
Ιστορικό Μουσείο Βατικανού

Το Ιστορικό Μουσείο Βατικανού, ιταλ. Museo Storico Vaticano, είναι ένα τμήμα των Μουσείων του Βατικανού. Ιδρύθηκε το 1973 κατ' εντολή του πάπα Παύλου ΣΤ΄ και αρχικά στεγάστηκε σε χώρους κάτω από τον Τετράγωνο Κήπο. Το 1987 μετακινήθηκε στον κύριο όροφο του Ανακτόρου του Λατερανού και άνοιξε τον Μάρτιο του 1991.

Το Ιστορικό Μουσείο του Βατικανού έχει μία μοναδική συλλογή από προσωπογραφίες των παπών από τον 16ο αι. ως την εποχή μας, αξιομνημόνευτα αντικείμενα του Παπικού Στρατιωτικού Σώματος του 16ου-17ου αι. και παλαιά θρησκευτικά παραφερνάλια σχετικά με τις τελετουργίες των παπών. Στον κάτω όροφο εκτίθενται οχήματα των παπών (papa mobili), όπως άμαξες και μηχανοκίνητα παπών και καρδιναλίων, συμπεριλαμβανομένων των πρώτων αυτοκινήτων που χρησιμοποίησαν οι πάπες.
Ζιζίνιο

Ο Τόμας Σοάρες ντα Σίλβα ("Thomaz Soares da Silva"), γνωστός ως Ζιζίνιο ("Zizinho", πορτογαλική προφορά: [ziˈzĩɲu] , 14 Οκτωβρίου 1921 – 8 Φεβρουαρίου 2002), ήταν ποδοσφαιριστής της Βραζιλίας, ο οποίος αγωνιζόταν ως επιθετικός μέσος. Έφτασε στη διεθνή διάκριση στο Παγκόσμιο Κύπελλο του 1950, όπου ψηφίστηκε καλύτερος παίκτης και σημείωσε δύο γκολ. Θεωρείται ένας από τους κορυφαίους όλων των εποχών στη θέση του και ψηφίστηκε 47ος καλύτερος ποδοσφαιριστής του 20ού αιώνα στις εκλογές της IFFHS.
Διαμερίσματα του Βοργία

Τα Διαμερίσματα του Βοργία είναι σύνολο δωματίων στο Αποστολικό Παλάτι στο Βατικανό, που προσαμόστηκαν για προσωπική χρήση του Πάπα Αλεξάνδρου ΣΤ΄ Βοργία. Στο τέλος του 15ου αι. ανέθεσε τη διακόσμησή τους με τοιχογραφίες στον Ιταλό ζωγράφο Πιντουρίκκιο και στο εργαστήριό του. 

Οι νωπογραφίες, που εκτελέστηκαν το διάστημα 1492-94, έχουν πολύπλοκη θεματολογία: εμπνέονται από μεσαιωνικές εγκυκλοπαίδειες, προσθέτουν εσχατολογικές αναφορές και θριαμβολογούν στην υποτιθέμενη θεϊκή καταγωγή των Βοργία. Πρόσφατη συντήρηση της τοιχογραφίας "Η Ανάσταση" αποκάλυψε μία σκηνή, που ζωγραφίστηκε δύο μόλις έτη μετά την επιστροφή του Χρ. Κολόμβου από τον Νέο Κόσμο και παριστά ιθαγενείς Αμερικανούς· πιστεύεται ότι είναι η πρώτη τους απεικόνιση στην Ευρώπη.
Quadrivium

Στην Εκπαίδευση των Ελευθέρων Τεχνών, το Quadrivium (πληθυντικός: Quadrivia) περιλαμβάνει τα τέσσερα αντικείμενα των Μαθηματικών Τεχνών: Αριθμητική, Γεωμετρία, Μουσική, Αστρονομία και διδασκόταν έπειτα από την εκμάθηση του απλούστερου Trivium. Η λέξη είναι λατινική και σημαίνει "τέσσερις τρόποι/οδοί" και η χρήση της για τα τέσσερα θέματα αποδίδεται στον Βοήθιο ή τον Κασσιόδωρο, λόγιους του 5ου-6ου αι. Μαζί τα δύο αυτά, το Trivium και το Quadrivium, αποτελούσαν τις επτά ελεύθερες (ie διανοητικές) Τέχνες, που ξεχώριζαν από τις πρακτικές Τέχνες: την Ιατρική και την Αρχιτεκτονική.

Η τετράδα αυτή των μαθημάτων αποτελείτο από την Αριθμητική, τη Γεωμετρία, τη Μουσική και την Αστρονομία. Έπονταν της προπαρασκευαστικής εργασίας της τριάδας της Γραμματικής, της Λογικής και της Ρητορικής. Η τετράδα αυτή, με τη σειρά της, εθεωρείτο η βάση για τη σπουδή της Φιλοσοφίας (της κατ'εξοχήν ελεύθερης Τέχνης) και της Θεολογίας. Η τετράδα ήταν η ανώτερη διαίρεση της Μεσαιωνικής εκπαίδευσης και τα μαθήματά της σχετιζόταν με τη μέτρηση του αριθμού (Αριθμητική), του χώρου (Γεωμετρία), του χρόνου (Μουσική) και του χώρου-και-χρόνου (Αστρονομία). Έδινε στον εκπαιδευόμενο τις ουσιαστικές δεξιότητες διανόησης της κλασικής αρχαιότητας.
Τζόρνταν Θίοντορ

Ο Τζόρνταν Θίοντορ (αγγλικά: "Jordan Theodore", γενν. στις 11 Δεκεμβρίου 1989) είναι επαγγελματίας Αμερικανός καλαθοσφαιριστής, με διαβατήριο της Βόρειας Μακεδονίας, ο οποίος αγωνίζεται ως πόιντ γκαρντ για την Ούνικς Καζάν.
Νέο Κλειστό Γυμναστήριο Καρδίτσας

Το Νέο Κλειστό Γυμναστήριο Καρδίτσας είναι ένα σύγρονο κλειστό γήπεδο διεθνών προδιαγραφών στην πόλη της Καρδίτσας. Ενώ το έργο ήταν ενταγμένο στο Πρόγραμμα Δημοσίων Επενδύσεων ήδη από το 2004, λόγω έλλειψης χρηματοδότησης τελικά ενεργοποιήθηκε το 2014 και ολοκληρώθηκε το 2019, από την κοινοπραξία Κολιόπουλος - Τροφωνίου με κόστος 7.471.000 ευρώ. Τα επίσημα εγκαίνια του γηπέδου γίνανε στις 2 Νοεμβρίου 2019 στον αγώνα μεταξύ των ομάδων ΑΣ Καρδίτσας και Χαρίλαος Τρικούπης για την 5η αγωνιστική του πρωταθλήματος της Α2, τον οποίο παρακολούθησαν περισσότεροι από 2.000 θεατές και έληξε με σκορ 62-73 υπέρ της ομάδας του Μεσολογγίου. Το κλειστό αποτελεί έδρα του Α.Σ. Καρδίτσας ο οποίος έχει καταθέσει και πρόταση για την μετονομασία του νέου κλειστού σε Κλειστό Γυμναστήριο Καρδίτσας «Γιάννης Μπουρούσης» προς τιμήν του γνωστού μπασκεμπολίστα με καταγωγή από την πόλη.
Αίθουσα του Κλήμεντα

Η Αίθουσα του Κλήμεντα, ιταλ. Sala Clementina, είναι μία αίθουσα στο τμήμα του Αποστολικού Παλατιού του Βατικανού, γνωστού ως Ανάκτορο Γρηγορίου ΙΓ΄. Κατασκευάστηκε τον 16ο αι. από τον πάπα Κλήμεντα Η΄ προς τιμήν του πάπα Κλήμεντα Α΄, αγίου και τρίτου διαδόχου του Αγ. Πέτρου. 

Η αίθουσα του Κλήμεντα καλύπτεται με νωπογραφίες της Αναγέννησης και πολύτιμα έργα τέχνης. Χρησιμοποιείται από τον πάπα ως χώρος υποδοχής και σε μερικές περιπτώσεις εδώ γίνονται τελετές και λειτουργίες. Η αίθουσα είναι ο χώρος όπου τίθεται η σορός του αποβιώσαντος πάπα για προσκύνημα από αξιωματούχους του Βατικανού, όπως έγινε πρόσφατα με τον πάπα Ιωάννη-Παύλο Β΄. Έπειτα από την αίθουσα του Κλήμεντα η σορός μεταφέρεται με τελετή κατά μήκος της πλατείας του Αγ. Πέτρου στη βασιλική του Αγ. Πέτρου ή αυτήν του Αγ. Ιωάννη του Λατερανού.
Εξέγερση του Τιρόλου

Η Εξέγερση του Τιρόλου ήταν αντεπαναστατική εξέγερση χωρικών της επαρχίας του Τιρόλου ενάντια στο Βασίλειο της Βαυαρίας, υποτελές κράτος της Γαλλικής Αυτοκρατορίας. Ηττηθείσα το 1805, η Αυστριακή Αυτοκρατορία υποχρεώθηκε σε παραχώρηση του Τιρόλου στη Βαυαρία. Ωστόσο, η αντικληρικαλική και συγκεντρωτική πολιτική του νέου καθεστώτος οδήγησε στην εκδήλωση εχθρικών αισθημάτων εκ μέρους της πλειονότητας του τυρολέζικου πληθυσμού. Το 1809, χαίροντας της υποστήριξης της Βιέννης, οι χωρικοί εξεγέρθηκαν. Υπό την ηγεσία του Αντρέας Χόφερ, πέτυχαν αριθμό νικών, απωθώντας, παράλληλα, αριθμό γαλλικών και βαυαρικών επιθέσεων, προτού, ωστόσο, τελικώς ηττηθούν έπειτα από πολύμηνης διάρκειας συγκρούσεις.
Πανελλήνιο Πρωτάθλημα Ελληνορωμαϊκής Πάλης 1936

Το Πανελλήνιο Πρωτάθλημα Ελληνορωμαϊκής Πάλης 1936 ήταν η 1η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την νεοϊδρυθείσα Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Από το 1906 έως το 1935 το πρωτάθλημα διεξάγονταν υπό την εποπτεία του Συνδέσμου Ελληνικών Γυμναστικών Αθλητικών Σωματείων (Σ.Ε.Γ.Α.Σ.) και πολλές φορές περιλαμβανόταν στο πρόγραμμα των Πανελληνίων Αθλητικών Αγώνων. Οι αγώνες πραγματοποιήθηκαν στο Παναθηναϊκό Στάδιο, στην Αθήνα από την Κυριακή 28 έως και τη Δευτέρα 29 Ιουνίου του 1936.

Το Πανελλήνιο πρωτάθλημα ήταν ταυτόχρονα και προκριματικοί για την κατάρτιση της εθνικής ομάδας η οποία θα συμμετείχε στους Ολυμπιακούς Αγώνες του Βερολίνου.<ref name=29/6/1936athlitismos>Εφημερίδα «Αθλητισμός», 29/6/1936, σ. 4, ψηφ. σελ. 222 "parliament.gr", Ανακτήθηκε 31 Μαΐου 2020</ref><ref name=26/6/1936athlitismos>Εφημερίδα «Αθλητισμός», 26/6/1936, σ. 4, ψηφ. σελ. 218 "parliament.gr", Ανακτήθηκε 31 Μαΐου 2020</ref>

Πρωταθλήτρια ομάδα αναδείχθηκε ο Εθνικός Γ.Σ.. Τρεις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 3 χρυσά, 5 ασημένια και 3 χάλκινα μετάλλια. Τη δεύτερη θέση κατέλαβε η Ένωση Ερασιτεχνών με 3 χρυσά, 1 ασημένιο και 2 χάλκινα μετάλλια και την τρίτη ο Α.Ο. Μίλων Νέας Σμύρνης με 1 χρυσό μετάλλιο.

Κατά τη διάρκεια των αγώνων έγιναν και επιδείξεις άρσης βαρών και στη συνέχεια ακολούθησε η απονομή των βραβείων στους νικητές και έπαθλο αθλοθετηθέν από τον Δήμαρχο Αθηναίων Κώστα Κοτζιά.
Σαβάρς Καραπετιάν

Ο Σαβάρς Καραπετιάν ("Shavarsh Vladimiri (Vladimirovich) Karapetyan" ; αρμένικα : Շավարշ Կարապետյան ; 19 Μαΐου 1953) είναι συνταξιούχος Αρμένιος κολυμβητής, περισσότερο γνωστός επειδή διέσωσε 20 ανθρώπους σε ένα δυστύχημα στην λίμνη Γερεβάν στην Αρμενία.

το 1976.
Ντελφίνα Ορτέγα Ντίαζ

H Ντελφίνα Ορτέγα Ντίαζ ("Delfina Ortega Díaz", 20 Οκτωβρίου 1845 - 8 Απριλίου 1880) ήταν η ανηψιά και η πρώτη σύζυγος του Προέδρου του Μεξικού Πορφίριο Ντίαζ.
Μνημείο Υπερασπιστών της Σοβιετικής Αρκτικής

Το Μνημείο Υπερασπιστών της Σοβιετικής Αρκτικής (), κοινά γνωστό και με την ονομασία Αλιόσα (, υποκοριστικό του ονόματος "Αλεξέι") είναι ένα ηρώωο στο Μούρμανσκ της Ρωσίας. Το μνημείο τιμά τους Σοβιετικούς στρατιώτες, ναύτες και αεροπόρους που πολέμησαν στην Αρκτική κατά τη διάρκεια του Δευτέρου Παγκοσμίου Πολέμου, ο οποίος στη Ρωσία είναι γνωστός ως o Μεγάλος Πατριωτικός Πόλεμος.
Ομάρ Σίβορι

Ο Ενρίκε Ομάρ Σίβορι (ισπανικά: [enˈrike oˈmaɾ ˈsiβoɾi] , ιταλικά: [ˈɔːmar ˈsiːvori] ; 2 Οκτωβρίου 1935 – 17 Φεβρουαρίου 2005) ήταν Αργεντινός ποδοσφαιριστής και προπονητής που αγωνίστηκε ως επιθετικός. Ένας από τους καλύτερους παίκτες της εποχής του, ψηφίστηκε 36ος καλύτερος ποδοσφαιριστής του 20ού αιώνα στις εκλογές της IFFHS.
Γκιούλα Λόραντ

Ο Γκιούλα Λόραντ ("Gyula Lóránt", 6 Φεβρουαρίου 1923 – 31 Μαΐου 1981), ήταν Ούγγρος ποδοσφαιριστής και προπονητής. Αγωνίστηκε κυρίως ως αμυντικός και μέσος για λογαριασμό, μεταξύ άλλων, των ΦΚ ΟΤΑ Αράντ, Βάσας ΣΚ, Χόνβεντ Βουδαπέστης και της Εθνικής Ουγγαρίας.

Κατά τη δεκαετία του 1950 ήταν σημαντικό μέλος της θρυλικής Εθνικής Ουγγαρίας, που συμπεριλάμβανε παίκτες όπως οι Φέρεντς Πούσκας, Ζόλταν Τσίμπορ, Σάντορ Κότσις, Γιόζεφ Μπόζικ και Νάντορ Χιντεγκούτι.

Μετά το τέλος της ποδοσφαιρικής του καριέρας ασχολήθηκε με την προπονητική, προπονώντας ομάδες όπως η Χόνβεντ Βουδαπέστης, η Μπάγερν Μονάχου και ο ΠΑΟΚ. Με την ομάδα της Θεσσαλονίκης ο Λόραντ κατέκτησε το Ελληνικό Πρωτάθλημα το 1976. Στις 31 Μαΐου 1981, κατά τη διάρκεια του ντέρμπι μεταξύ ΠΑΟΚ και Ολυμπιακού έπαθε καρδιακή προσβολή και απεβίωσε σε ηλικία 58 ετών.

Κατηγορία:Προπονητές ποδοσφαίρου 1. ΦΚ Καϊζερσλάουτερν
Κατηγορία:Ούγγροι προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές Παγκοσμίου Κυπέλλου 1954
Κατηγορία:Ποδοσφαιριστές Σόμπατεϊ Χάλαντας
Κατηγορία:Ποδοσφαιριστές Βάσας ΣΚ
Κατηγορία:Ποδοσφαιριστές ΦΚ ΟΤΑ Αράντ
Κατηγορία:Ποδοσφαιριστές Χόνβεντ Βουδαπέστης
Κατηγορία:Προπονητές ποδοσφαίρου Χόνβεντ Βουδαπέστης
Κατηγορία:Προπονητές ποδοσφαίρου Ντέμπρετσενι ΒΣΚ
Κατηγορία:Προπονητές ποδοσφαίρου ΜΣΦ Ντούισμπουργκ
Κατηγορία:Προπονητές ποδοσφαίρου ΣΚ Τασμάνια 1900 Βερολίνου
Κατηγορία:Προπονητές ποδοσφαίρου ΦΚ Κολωνία
Κατηγορία:Προπονητές ποδοσφαίρου Κίκερς Όφφενμπαχ
Κατηγορία:Προπονητές ποδοσφαίρου ΠΑΟΚ
Κατηγορία:Προπονητές ποδοσφαίρου Άιντραχτ Φραγκφούρτης
Κατηγορία:Προπονητές ποδοσφαίρου Μπάγερν Μονάχου
Μάχη του Στέρτσινγκ

Η Μάχη του Στέρτσινγκ έλαβε χώρα κατά τη διάρκεια της Εξεγέρσεως του Τιρόλου του 1809.
Κωστής Φραγκούλης

Ο Κωστής Φραγκούλης, γνωστός και ως "Ανταίος" (Λάστρος, 7 Νοεμβρίου 1905 - Ηράκλειο, 11 Φεβρουαρίου 2005) ήταν Έλληνας μαντιναδολόγος, ποιητής, πεζογράφος, χρονογράφος και τυπογράφος. Πρόκειται για ένα λαϊκό λογοτέχνη που έγραφε στο κρητικό ιδίωμα.
Οκτάβ Μπαντσίλα

Ο Οκτάβ Μπαντσίλα (ρουμανικά: "Octav Băncilă", 4 Φεβρουαρίου 1872 – 3 Απριλίου 1944) ήταν Ρουμάνος ρεαλιστής ζωγράφος και αριστερός ακτιβιστής. Ήταν ο αδελφός της Σοφία Νεντέιντε (μιας φεμινίστριας δημοσιογράφου) και κουνιάδος του Ιοάν Νεντέιντε (ο Ιοάν Νεντέιντε ήταν άθεος και σοσιαλιστής φιλόσοφος, αρχισυντάκτης του περιοδικού "Contemporanul").
Hi Bye, Mama!

Το Hi Bye, Mama! είναι μια τηλεοπτική σειρά της Νότιας Κορέας του 2020 με πρωταγωνιστές τους Kim Tae-hee, Lee Kyu-hyung και Go Bo-gyeol. Μεταδόθηκε στο tvN από τις 22 Φεβρουαρίου έως τις 19 Απριλίου 2020.
Γιώργος Ματαράγκας

Ο Γιώργος Ματαράγκας (γεν. 26 Απριλίου 1961) είναι Έλληνας ηθοποιός.
Κυριάκος Μπιμπισίδης

Ο Κυριάκος Μπιμπισίδης (γενν. Θεσσαλονίκη, 13 Ιανουαρίου 1965) είναι Έλληνας πρώην επαγγελματίας διεθνής ποδοσφαιριστής, που έχοντας ύψος 1,88 μ. αγωνιζόταν κυρίως ως κεντρικός χαφ, κεντρικός επιθετικός (μόνο για 2 έτη και κατόπιν υπόδειξης του προπονητή Τάις Λίμπρεχτς) και αμυντικός. Έκανε καριέρα και στις τρεις εθνικές κατηγορίες με τα χρώματα έξι διαφορετικών συλλόγων, έως την περίοδο 1997-98. Και οι δύο γιοι του έχουν ακολουθήσει επαγγελματική σταδιοδρομία στο ίδιο άθλημα. Μετά το πέρας της αγωνιστικής του σταδιοδρομίας εργάσθηκε ως προπονητής ποδοσφαίρου .
Παπικά Διαμερίσματα

Τα Παπικά Διαμερίσματα, ιταλ. Appartamento Pontifico ή Nobile, είναι η μη επίσημη ονομασία του συνόλου των διαμερισμάτων, που είναι ιδιωτικά, κρατικά και θρησκευτικά και βρίσκονται γύρω από την αυλή του Σίξτου Ε΄ (cortile di Sisto V), στις δύο πλευρές του 3ου ορόφου του Αποστολικού Παλατιού στο Βατικανό.

Από τον 17ο αι. τα παπικά διαμερίσματα ήταν το επίσημο ενδιαίτημα του πάπα με τη θρησκευτική ιδιότητά του ως μεγίστου ποντίφικος. Πριν το 1870, η επίσημη διαμονή του με την προσωρινή ιδιότητα του ηγεμόνα του Παπικού Κράτους ήταν το Ανάκτορο του Κυριναλίου, το οποίο είναι τώρα η επίσημη κατοικία του Προέδρου τς Ιταλικής Δημοκρατίας.
Κλάρα Οριόλ

H Κλάρα Οριόλ ("Clara Oriol", 11 Ιανουαρίου 1884 - 12 Δεκεμβρίου 1967) ήταν η σύζυγος του Προέδρου του Μεξικού Αδόλφο ντε λα Ουέρτα.
Γουαδαλούπε Μπόρια

H Γουαδαλούπε Μπόρια Οσόρνο ("Guadalupe Borja Osorno", 4 Απριλίου 1915 - 19 Ιουλίου 1974) ήταν η σύζυγος του Προέδρου του Μεξικού Γουστάβο Ντίαζ Ορντάζ.
Ξένιγια Μπάλτα

Η Ξένιγια Μπάλτα (εσθονικά: "Ksenija Balta", Μινσκ, Σοβιετική Ένωση, 1 Νοεμβρίου 1986) είναι Εσθονή αθλήτρια του στίβου, η οποία συμμετέχει κυρίως στο άλμα εις μήκος και δευτερευόντως στα αγωνίσματα του επτάθλου και των αγώνων ταχύτητας.
Πανελλήνιο Πρωτάθλημα Ελληνορωμαϊκής Πάλης 1937

Το Πανελλήνιο Πρωτάθλημα Ελληνορωμαϊκής Πάλης 1937 ή Β΄ Πανελλήνιοι Αγώνες Ελληνορωμαϊκής Πάλης ήταν η 2η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στο Παναθηναϊκό Στάδιο, στην Αθήνα από την Κυριακή 20 έως και την Τρίτη 22 Ιουνίου του 1937. Συμμετείχαν 4 σύλλογοι και διεξήχθησαν 7 αγωνίσματα.

Πρωταθλήτρια ομάδα αναδείχθηκε ο Εθνικός Γ.Σ. με 20 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 4 χρυσά, 3 ασημένια και 2 χάλκινα μετάλλια. Τη δεύτερη θέση κατέλαβε ο Πανελλήνιος Γ.Σ. με 3 χρυσά, 2 ασημένια και 3 χάλκινα μετάλλια και την τρίτη ο ΒΑΟ με 2 ασημένια και 1 χάλκινο μετάλλιο.
Αυτή είναι η ώρα για τους δολοφόνους

Το Αυτή είναι η ώρα για τους δολοφόνους (Πρωτότυπος τίτλος: "Voici le temps des assassins") είναι αστυνομική δραματική ταινία γαλλικής παραγωγής του 1956 σε σκηνοθεσία Ζυλιέν Ντυβιβιέ. Πρωταγωνιστούν οι Ζαν Γκαμπέν, Ντανιέλ Ντελόρμ και ο Ρομπέρ Αρνό.

Η ταινία αναφέρεται σε μια σκοτεινή ιστορία μιας νεαρής και όμορφης κοπέλας που καταστρέφει τη ζωή ενός άνδρα και σκοτώνει τον καλύτερο του φίλο.
Ουτοπικός σοσιαλισμός

Ο Ουτοπικός σοσιαλισμός είναι το πρώτο ρεύμα του σύγχρονου σοσιαλισμού και της σοσιαλιστικής σκέψης όπως φαίνεται από το έργο των Ανρί ντε Σαιν-Σιμόν, Σαρλ Φουριέ, Ετιέν Καμπέ, Ρόμπερτ Όουεν και Χένρι Τζορτζ. Ο ουτοπικός σοσιαλισμός περιγράφεται συχνά ως η παρουσίαση οραμάτων και περιγραμμάτων για φανταστικές ή φουτουριστικές ιδανικές κοινωνίες, με τα θετικά ιδανικά να είναι ο κύριος λόγος για την κινητοποίηση της κοινωνίας προς μια τέτοια κατεύθυνση. Αργότερα οι σοσιαλιστές και οι κριτικοί του ουτοπικού σοσιαλισμού θεώρησαν ότι ο ουτοπικός σοσιαλισμός δεν στηριζόταν στις πραγματικές υλικές συνθήκες της υπάρχουσας κοινωνίας και σε ορισμένες περιπτώσεις θεωρήθηκε ως αντιδραστικός. Αυτά τα οράματα των ιδανικών κοινωνιών ανταγωνίστηκαν τα μαρξιστικά επαναστατικά σοσιαλδημοκρατικά κινήματα.

Ως όρος ή ετικέτα, συχνότερα εφαρμόζεται σε, ή χρησιμοποιείται για τον ορισμό, σε εκείνους τους σοσιαλιστές που έζησαν το πρώτο τέταρτο του 19ου αιώνα, στους οποίους αποδόθηκαν η ετικέτα ουτοπικοί από τους μετέπειτα σοσιαλιστές ως υποτιμητικός όρος για να υπονοήσουν ότι υπήρξαν αφελείς και να απορρίψουν της ιδέες τους ως φανταστικές και μη ρεαλιστικές. Μια παρόμοια σχολή σκέψης που προέκυψε στις αρχές του 20ου αιώνα, η οποία καθιστά την υπόθεση του σοσιαλισμού για λόγους ηθικής είναι ο ηθικός σοσιαλισμός.

Μια βασική διαφορά μεταξύ των ουτοπικών σοσιαλιστών και άλλων σοσιαλιστών (συμπεριλαμβανομένων των περισσότερων αναρχικών) είναι ότι οι ουτοπικοί σοσιαλιστές γενικά δεν πιστεύουν ότι οποιαδήποτε μορφή ταξικής πάλης ή κοινωνικής επανάστασης είναι απαραίτητη για την εμφάνιση του σοσιαλισμού. Οι ουτοπικοί σοσιαλιστές πιστεύουν ότι οι άνθρωποι όλων των τάξεων μπορούν να υιοθετήσουν οικειοθελώς το σχέδιό τους για την κοινωνία, εάν παρουσιαστεί σε αυτούς πειστικά. Πιστεύουν ότι η μορφή του συνεταιριστικού σοσιαλισμού μπορεί να καθιερωθεί μεταξύ ομοϊδεατών ανθρώπων στην υπάρχουσα κοινωνία και ότι οι μικρές κοινότητες τους μπορούν να αποδείξουν τη σκοπιμότητα του σχεδίου τους για την κοινωνία.
Επιχείρηση Μάρτυρας Σολεϊμάνι

Στις 8 Ιανουαρίου 2020, σε μια στρατιωτική επιχείρηση με την κωδική ονομασία Επιχείρηση Μάρτυρας Σολεϊμάνι, το Σώμα των Φρουρών της Ισλαμικής Επανάστασης του Ιράν (IRGC) εκτόξευσε πολλούς βαλλιστικούς πυραύλους στην αεροπορική βάση Αίν αλ-Ασάντ στο Κυβερνείο του Αλ Ανμπάρ, στο δυτικό Ιράκ, καθώς και σε μια άλλη αεροπορική βάση στο Ερμπίλ στην περιοχή του Κουρδιστάν, σε απάντηση της δολοφονίας του Στρατηγού Κασέμ Σολεϊμάνι από επιδρομή αεροσκαφών των ΗΠΑ. Ενώ οι ΗΠΑ αρχικά αξιολόγησαν ότι κανένα από τα μέλη της υπηρεσίας δεν τραυματίστηκε ή σκοτώθηκε στην επίθεση, το Υπουργείο Αμυνας των ΗΠΑ είπε τελικά ότι 110 μέλη της υπηρεσίας είχαν διαγνωστεί και υποβληθεί σε θεραπεία για εγκεφαλικούς τραυματισμούς από την επίθεση. ο υπουργός Εξωτερικών των ΗΠΑ Μάικ Πομπέο δήλωσε ότι η επίθεση είχε σκοπό να σκοτώσει. Οι ΗΠΑ ανέπτυξαν τους πυραύλους Patriot και άλλα συστήματα πυραυλικής άμυνας σε ορισμένες από τις Ιρακινές βάσεις τους κάποιους μήνες μετά την επίθεση. Εκτός από την επίθεση στη βάση του Άιν αλ-Ασάντ, το Σώμα των Φρουρών της Ισλαμικής Επανάστασης (IRGC) ανέφερε επίσης μια πυραυλική επίθεση σε μια στρατιωτική βάση των ΗΠΑ κοντά στο αεροδρόμιο Ερμπίλ στην περιοχή του Κουρδιστάν του Ιράκ . 

Πριν από τις επιθέσεις, Ιρανοί αξιωματούχοι ανακοίνωσαν ότι το Ιράν θα εκδώσει αντίποινα εναντίον των αμερικανικών δυνάμεων για τη δολοφονία του στρατηγού Κασέμ Σολεϊμάνι στη Βαγδάτη στις 3 Ιανουαρίου 2020. Ο πρόεδρος των ΗΠΑ Ντόναλντ Τραμπ προειδοποίησε ότι οποιαδήποτε αντίποινα θα είχε ως αποτέλεσμα τη στόχευση 52 σημαντικών Ιρανικών τοποθεσιών,συμπεριλαμβανομένων και πολιτιστικών. Σύμφωνα με πληροφορίες, μετά την απεργία της Βαγδάτης, οι αμερικανικές υπηρεσίες πληροφοριών εντόπισαν την αυξημένη ετοιμότητα του Ιράν, αλλά ήταν ασαφές εκείνη τη στιγμή εάν ήταν αμυντικά μέτρα ή ένδειξη μελλοντικής επίθεσης κατά των δυνάμεων των ΗΠΑ. Σύμφωνα με το κρατικό πρακτορείο ειδήσεων φοιτητών του Ιράν (ISNA), το Ιράν εκτόξευσε "δεκάδες πυραύλους εδάφους-εδάφους" σε Ιρακινές βάσεις που φιλοξενούν αμερικανικά στρατεύματα. Πρόκειται για την πρώτη επίσημη επίθεση ενάντια στις αμερικάνικες βάσεις μετά από τον Β’ Παγκόσμιο πόλεμο, όπως ανακοίνωσε και το εν λόγω πρακτορείο. Το ISNA πρόσθεσε ότι ο κωδικός που χρησιμοποιήθηκε για την εκτόξευση των πυραύλων ήταν "Oh Zahra". Οι επιθέσεις ξεδιπλώθηκαν σε δύο κύματα, το καθένα σε απόσταση περίπου μιας ώρας. Το Fars News Agency κυκλοφόρησε στη συνέχεια βίντεο από τις εκτοξεύσεις του πυραύλου. 

"Δεν στοχεύσαμε ανθρώπινα θύματα", δήλωσε ο Χουσεΐν Σαλάμι για την επιχείρηση. "Δεν είχε σημασία αν σκοτώσαμε εχθρικούς στρατιώτες, αλλά υπήρχε στρατηγικός εχθρικός εξοπλισμός εκεί που ήταν ο στόχος μας." Πρόσθεσε ότι τη νύχτα της επιχείρησης, δύο πύραυλοι προσγειώθηκαν στο ιρανικό έδαφος και συνετρίβησαν. Ειδήσεις αναφέρουν επίσης ότι δύο άλλοι πύραυλοι συνετρίβησαν στην περιοχή Χιτάν δυτικά της ιρακινής πόλης Χιτ και δεν είχαν εκραγεί.
Αλφόνς Αρεολά

Ο Αλφόνς Αρεολά ("Alphonse Areola", 27 Φεβρουαρίου 1993) είναι Γάλλος ποδοσφαιριστής, ο οποίος αγωνίζεται ως τερματοφύλακας για λογαριασμό της Ρεάλ Μαδρίτης, δανεικός από την Παρί Σεν-Ζερμέν, και την εθνική ομάδα της Γαλλίας.

Ο Αρεολά προέρχεται από τις ακαδημίες της ΠΣΖ και πέρασε τα πρώτα χρόνια της επαγγελματικής του καριέρας δανεικός, στη Λανς, τη Μπαστιά και τη Βιγιαρεάλ. Με την τελευταία, ο Αρεολά έσπασε το ρεκόρ συλλόγου για τα περισσότερα συνεχόμενα λεπτά που αγωνίστηκε χωρίς να δεχτεί γκολ, φτάνοντας τα 620 λεπτά. Επέστρεψε στη ΠΣΖ το 2016, με την οποία έχει πραγματοποιήσει πάνω από 100 εμφανίσεις. Το 2019 ο Αρεολά δόθηκε δανεικός στη Ρεάλ Μαδρίτης, ως τμήμα της μεταγραφής του Κέιλορ Νάβας στη ΠΣΖ.

Ο Αρεολά έχει κατακτήσει το παγκόσμιο πρωτάθλημα Κ-20 το 2013 και ήταν μέλος της αποστολής η οποία κατέκτησε το Μουντιάλ 2018, παρά το γεγονός ότι μέχρι εκείνη τη στιγμή δεν είχε πραγματοποιήσει ακόμη συμμετοχή με την εθνική αντρών.
Χοσέφα Κορτές

H Μαρία Χοσέφα Κορτές Βαλβίδια ("María Josefa Cortés Valdivia", 1 Απριλίου 1810 - 2 Οκτωβρίου 1880) ήταν η σύζυγος του Προέδρου του Μεξικού Μαρίανο Παρέδες ι Αριγιάγα.

Γεννήθηκε την 1η Απριλίου 1810 στην Γουαδαλαχάρα, και ήταν κόρη του δικηγόρου, αναπληρωτή του Κογκρέσου και πολιτικού αρχηγού της Γκουανταλαχάρας Μαριάνο Φρανσίσκο Κορτές και της Μαρία Χοσέφα Βαλβίδια. Άνηκε σε πλούσια και αριστοκρατική οικογένεια, αφιερωμένη στον Καθολικισμό και τον συντηρητισμό.

Στις 22 Απριλίου 1826 παντρεύτηκε τον διοικητή Μαρίανο Παρέδες ι Αριγιάγα και μαζί απέκτησαν επτά παιδιά, τον Μαριάνο, την Άνα Ισαδόρα, την Μαρία ντε λα Λους, την Μαρία ντελ Ρεφούχιο, τον Φρανσίσκο Ιγνάσιο, την Μαρία Σολεδάδ και την Μαρία Κονστάνσα.

Πέθανε στις 2 Οκτωβρίου 1880 στη Πόλη του Μεξικού σε ηλικία 70 ετών.
Λανγκ Λανγκ

Ο Λανγκ Λανγκ (κινέζικα: 郎朗· πινγίν: "Láng Lǎng"· 14 Ιουνίου 1982, Σενγιάνγκ) είναι Κινέζος πιανίστας. Θεωρείται ένας από τους μεγαλύτερους πιανίστες όλων των εποχών. Μάλιστα, μία μουσική κριτική της εφημερίδας "Chicago Tribune" τον χαρακτήρισε «το μεγαλύτερο, πιο συναρπαστικό ταλέντο νέο ταλέντο πληκτροφόρων που έχω συναντήσει εδώ και πολλά χρόνια παρακολουθώντας ρεσιτάλ πιάνου». Όντας ενεργός από το 1993, έχει συμμετάσχει σε ρεσιτάλ μαζί με την Φιλαρμονική ορχήστρα του Βερολίνου, την Φιλαρμονική ορχήστρα της Βιέννης και με πολλές κορυφαίες Αμερικανικές ορχήστρες.
Στοές του Βατικανού

Οι Στοές του Βατικανού, ιταλ. Logge di Raffaello, είναι οι διάδρομοι στο Αποστολικό Παλάτι, γύρω από την Αυλή του Αγ. Δαμάσου (Cortile di S. Damaso), ανοικτοί από τη μεριά της αυλής, οι οποίοι έχουν διακοσμηθεί με νωπογραφίες. Η εκτέλεση των έργων έγινε περί το 1519 από τη μεγάλη ομάδα καλλιτεχνών του Ραφαήλ, με τον Τζιοβάννι ντα Ουντίνε να έχει κάνει το μεγαλύτερο μέρος.
Κωνσταντίνος Παναγιωτάκης

Ο Κωνσταντίνος Παναγιωτάκης (1919 - ;) ήταν Έλληνας πολεοδόμος και πολιτικός.
Φαουστίνα Μπενίτες

H Μαρία Φαουστίνα Μπενίτες Άβιλα ("María Faustina Benítez Ávila", 15 Φεβρουαρίου 1793 - 12 Αυγούστου 1870) ήταν η σύζυγος του Προέδρου του Μεξικού Χουάν Άλβαρες.
Αμέσα Σπέντα

Οι Αμέσα Σπέντα ή Αμίσα Σπέντα (αβεσ. "Aməša Spəṇta") στον Ζωροαστρισμό είναι μια τάξη θεϊκών πνευμάτων, ή δύναμεων (αγγέλων), που "εκπορεύονται" από τον Αχουραμάσδα, τον ανώτατο θεό της αρχαίας αυτής θρησκείας. Το όνομα σημαίνει «αθάνατοι (από το στερητικό "a" και το "mer", την πρωτοϊνδοευρωπαϊκή λέξη που σημαίνει «θάνατος») ιεροί ή γενναιόδωροι (από το επίθετο "spenta" = ιεροί, γενναιόδωροι, ισχυροποιοί, συνεχίζοντες)». Μεταγενέστερες μορφές του ονόματος, στη μέση περσική γλώσσα, είναι η σύντμηση σε μία λέξη "Ameshaspand" και οι απαντώμενες μόνο σε ζωροαστρικά κείμενα "Mahraspand" και "Amahraspand".
Όταν μιλούν τα όπλα

Όταν μιλούν τα όπλα (Πρωτότυπος τίτλος: Le rouge est mis) είναι ένα 
αστυνομικό φιλμ νουάρ Γαλλικής παραγωγής του 1957 σε σκηνοθεσία Ζιλ Γκρέιντζερ
και σενάριο των Μισέλ Ωντιάρ, Ζιλ Γκρέιντζερ και Ογκούστ λε Μπρετόν, βασισμένο σε ένα μυθιστόρημα του Ογκούστ λε Μπρετόν. Πρωταγωνιστούν οι Ζαν Γκαμπέν, Μαρσέλ Μποζουφί και η Ανί Ζιραρντό.
Γκραν Εργκ Οξιντεντάλ

Το Γκραν Εργκ Οξιντεντάλ (, , αλ-ʿΙρκ αλ-Γκαρμπί αλ-Καμπίρ, ή Δυτική Αμμοθάλασσα) είναι το δεύτερο μεγαλύτερο εργκ (λεκάνη καλυμμένη με αμμοθίνες) στη βόρεια Αλγερία μετά το Γκραν Εργκ Οριεντάλ. Καλύπτει έκταση περίπου 78.000 τ.χλμ. Οι αμμόλοφοι του εργκ σχηματίζονται από τον άνεμο και μπορούν να φτάσουν τα 120 μετρα. Ορισμένοι αμμόλοφοι σε σχήμα ημισελήνου, γνωστοί ως μπαρχάν, είναι στην πραγματικότητα κινητοί. Ο άνεμος μπορεί να τους ωθήσει έως και 20 με 30 μέτρα μέσα σε διάρκεια ενός έτους.
Τρινιδάδ Γκονσάλες

H Μαρία Τρινιδάδ Γκονσάλες Καστρουέσα ("María Trinidad González Castrueza", 21 Αυγούστου 1828 - 26 Νοεμβρίου 1868) ήταν η σύζυγος του ταγματάρχη και μετέπειτα Προέδρου του Μεξικού Χουάν Μέντες. 

Γεννήθηκε στις 21 Αυγούστου 1828 στη Τετέλα ντε Οκάμπο της Πουέμπλα. Η Τρινιδάδ ήταν γεμάτη με μεγάλες αρετές, που ερωτεύτηκε έναν νεαρό άνδρα από την Πουέμπλα, οκτώ χρόνια μεγαλύτερος από αυτήν, τον έμπορο Χουάν Μέντες. 

Παντρεύτηκαν στις 31 Αυγούστου 1843 στη Τετέλα ντε Οκάμπο. Ο γάμος τους δεν έγινε δεκτός από την οικογένεια του συζύγου της. Το ζευγάρι δεν απέκτησε παιδιά. 

Πέθανε στις 26 Νοεμβρίου 1868 στη Τετέλα ντε Οκάμπο σε ηλικία 40 ετών. Η ίδια δεν έγινε ποτέ Πρώτη Κυρία καθώς πέθανε οκτώ χρόνια προτού γίνει πρόεδρος ο σύζυγός της.
Γκραν Εργκ Οριεντάλ

μικρογραφία|Το Γκραν Εργκ Οριεντάλ κοντά στο Κσαρ Γκιλάν
Το Γραν Εργκ Οριεντάλ (μεγάλη ανατολική αμμοθάλασσα) είναι μεγάλο "εργκ" ή «λεκάνη αμμόλοφων» στην έρημο της Σαχάρας. Βρίσκεται ως επί το πλείστον στα πεδινά της Σαχάρας της βορειοανατολικής Αλγερίας, και καλύπτει πλάτους περίπου 600 χλμ. και μήκους 200 χλμ. από βορρά προς νότο. Η βορειοανατολική άκρη του έργκ βρίσκεται στη γειτονική Τυνησία.
Γιώργος Κοτρωνιάς

O Γιώργος Κοτρωνιάς είναι Έλληνας πολιτικός, βουλευτής Φθιώτιδας με την Νέα Δημοκρατία (2019) και πρώην Δήμαρχος Λαμίας (1998 - 2010).
Χέιλι Στάινφελντ

Η Χέιλι Στάινφελντ () είναι Αμερικανίδα ηθοποιός, τραγουδίστρια και τραγουδοποιός γεννημένη στις 11 Δεκεμβρίου 1996. Έγινε ευρέως γνωστή από τον πρώτο της μεγάλο ρόλο στην ταινία Αληθινό θράσος (2010), για τον οποίο προτάθηκε για βραβείο Όσκαρ Β´ Γυναικείου Ρόλου.
Δημήτριος Κοτσιμπός

Ο Δημήτριος Κοτσιμπός (αναφέρεται και ως Τάκης Κουτσιμπός, 1904-1981), του Ανδρέα, ήταν Έλληνας πολιτικός. Υπηρέτησε ως δήμαρχος Καρπενησίου από το 1951 ως το 1964 και ξανά, διορισμένος στα 1967.
Φραντς Ντόπλερ

Ο 'Αλμπερτ Φραντς Ντόπλερ ( Ουγγρικά : "(Albert) Ferenc Doppler" ) 16 Οκτωβρίου 1821 - Baden bei Wien , Αυστρία, 27 Ιουλίου 1883 ήταν Αυστρο-Ούγγρος βιρτουόζος, μαέστρος και συνθέτης, γνωστός για τις συνθέσεις του για φλάουτο. Συνέθεσε, επίσης, μια όπερα στα γερμανικά, μερικές όπερες στα ουγγρικά και μερικές δημιουργίες για μπαλέτο. Αυτές οι συνθέσεις γνώρισαν μεγάλη επιτυχία στην εποχή τους, αλλά έκτοτε ξεχάστηκαν.
Σωτήρης Κωνσταντινίδης

Ο Σωτήρης Κωνσταντινίδης (Σιδηρόκαστρο Σερρών, 19 Απριλίου 1977) είναι Έλληνας παλαίμαχος διεθνής ποδοσφαιριστής. Έγινε γνωστός και με το παρατσούκλι "γιατρός".
Παγκόσμια Ημέρα Περιβάλλοντος

μικρογραφία|Μέλη του Ινδικού Ναυτικού φυτεύουν δέντρα για την Παγκόσμια Ημέρα Περιβάλλοντος, 2016.Η Παγκόσμια Ημέρα Περιβάλλοντος είναι παγκόσμια ημέρα η οποία εορτάζεται στις 5 Ιουνίου κάθε έτος. Είναι το κύριο όχημα των Ηνωμένων Εθνών για την ενίσχυση της ευαισθητοποίησης και της δράσης για την προστασία του περιβάλλοντος. Η πρώτη Παγκόσμια Ημέρα Περιβάλλοντος εορτάστηκε το 1974. Σήμερα είναι η εκστρατεία-ναυαρχίδα για την ευαισθητοποίηση του κόσμου για θέματα όπως είναι για παράδειγμα τα περιβαλλοντικά ζητήματα, η θαλάσσια ρύπανση, ο ανθρώπινος υπερπληθυσμός, η υπερθέρμανση του πλανήτη, η βιώσιμη κατανάλωση, τα εγκλήματα κατά της άγριας φύσης και πολλά άλλα. Η Παγκόσμια Ημέρα Περιβάλλοντος έχει γίνει μια παγκόσμια πλατφόρμα στην οποία συμμετέχουν πάνω από 140 χώρες τον χρόνο. Κάθε χρόνο η Παγκόσμια Ημέρα Περιβάλλοντος έχει διαφορετική χώρα-οικοδεσπότη των διεθνών εορτασμών της ημέρας. Η χώρα που έχει αναλάβει τον ρόλο του οικοδεσπότη περισσότερες φορές είναι το Μπανγκλαντές.

Κάθε χρόνο η Παγκόσμια Ημέρα Περιβάλλοντος έχει διαφορετικό θέμα, το οποίο υιοθετούν μεγάλες επιχειρήσεις, μη κερδοσκοπικές οργανώσεις, κοινότητες, κυβερνήσεις και γνωστά πρόσωπα για να υποστηρίξουν τον αγώνα για τη περιβαλλοντική προστασία. Για φέτος (2020) το θέμα της ημέρας είναι "Εορτάστε τη βιοποικιλότητα".
Πανελλήνιο Πρωτάθλημα Ελληνορωμαϊκής Πάλης 1946

Το Πανελλήνιο Πρωτάθλημα Ελληνορωμαϊκής Πάλης 1946 ή ΣΤ΄ Πανελλήνιοι Αγώνες Ελληνορωμαϊκής Πάλης ήταν η πρώτη μεταπολεμική διοργάνωση και η 6η συνολικά του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στην Παλαίστρα του Πανελληνίου Γ.Σ., στην Αθήνα την Κυριακή 8 Δεκεμβρίου του 1946. Το Πανελλήνιο πρωτάθλημα παρακολουθήσαν διακόσιοι περίπου θεατές και συμμετείχαν μόλις 21 αθλητές από 4 συλλόγους, ενώ αθλητές από την επαρχία δεν έλαβαν μέρος λόγω οικονομικών δυσχερειών.

Στην κατηγορία βαρέων είχαν ζυγιστεί ο Καμπαφλής και ο Τσαρδής. Ο Τσαρδής τελικά δεν αγωνίστηκε λόγω ασθένειας με αποτέλεσμα ο Καμπαφλής να αναδειχθεί πρωταθλητής άνευ αγώνα. 

Πρωταθλήτρια ομάδα αναδείχθηκε ο Εθνικός Γ.Σ. με 21 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 6 χρυσά και 3 ασημένια μετάλλια. Τη δεύτερη θέση κατέλαβε ο Πανελλήνιος Γ.Σ. με 1 χρυσό, 3 ασημένια και 1 χάλκινο μετάλλιο και την τρίτη η Ένωση Ερασιτεχνών με 1 χρυσό, 1 ασημένιο και 1 χάλκινο μετάλλιο.

Στους νικητές απονεμήθηκαν μετάλλια, διπλώματα και έπαθλα αθλοθετηθέντα από τον Δήμο Πειραιά, την Ηλεκτρική Εταιρεία, την Παλαιστική Ομοσπονδία, τον Πρόεδρο κ. Γ. Γερακάκη και τον σύμβουλο της Ομοσπονδίας κ. Μακριδάκη.
Νατάλια Τσακόν

H Νατάλια Τσακόν Αμαρίγιας ("Natalia Chacón Amarillas", 1 Δεκεμβρίου 1879 - 2 Ιουνίου 1927) ήταν η πρώτη σύζυγος του Προέδρου του Μεξικού Πλούταρκο Ελίας Κάγιες.
Δυο λιοντάρια στον Ειρηνικό

Τα Δυο λιοντάρια στον Ειρηνικό (Πρωτότυπος τίτλος: Hell in the Pacific) είναι μια ταινία που αναφέρεται στην περιόδο του Β' Παγκοσμίου Πολέμου
Αμερικανικής παραγωγής του 1968 σε σκηνοθεσία Τζον Μπόρμαν και σενάριο των Ρούμπεν Μπερκόβιτς, Αλεξάντερ Τζέικομπ και Έρικ Μπερκόβιτσι.
Πρωταγωνιστούν ο Λι Μάρβιν και ο Τοσίρο Μιφούνε.
Ντάγκλας Χέιγκ

Ο στρατάρχης Ντάγκλας Χέιγκ, 1ος κόμης του Χέιγκ (19 Ιουνίου 1861-29 Ιανουαρίου 1928) ήταν ανώτερος αξιωματικός του Βρετανικού Στρατού. Κατά τη διάρκεια του Πρώτου Παγκοσμίου Πολέμου, διοίκησε τη Βρετανική Εκστρατευτική Δύναμη (BEF) στο Δυτικό Μέτωπο από τα τέλη του 1915 μέχρι το τέλος του πολέμου. Ήταν διοικητής κατά τη διάρκεια της μάχης του Σομμ, της μάχης του Αράς, της τρίτης μάχης της Υπρ (Πασεντάλε) της Γερμανικής ανοιξιάτικης επίθεσης και της τελικής επίθεσης των εκατό ημερών. Γεννήθηκε στο Εδιμβούργο της Σκωτίας και πέθανε στο Λονδίνο της Αγγλίας σε ηλικία 66 ετών.
Πανελλήνιο Πρωτάθλημα Ελληνορωμαϊκής Πάλης 1940

Το Πανελλήνιο Πρωτάθλημα Ελληνορωμαϊκής Πάλης 1940 ήταν η 5η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στην Παλαίστρα του Πανελληνίου Γ.Σ., στην Αθήνα από την Κυριακή 20 έως και τη Δευτέρα 21 Οκτωβρίου του 1940. Συμμετείχαν 4 σύλλογοι, διεξήχθησαν 7 αγωνίσματα και θεωρήθηκε πετυχημένη.

Πρωταθλήτρια ομάδα αναδείχθηκε ο Εθνικός Γ.Σ.. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 6 χρυσά, 1 ασημένιο και 2 χάλκινα μετάλλια. Τη δεύτερη θέση κατέλαβε ο Πανελλήνιος Γ.Σ. με 1 χρυσό, 4 ασημένια και 1 χάλκινο μετάλλιο και την τρίτη ο ΒΑΟ με 1 ασημένιο και 2 χάλκινα μετάλλια.
Χοσεφίνα Ορτίζ

H Χοσεφίνα Ορτίζ ι Ορτίζ ("Josefina Ortiz y Ortiz", 13 Φεβρουαρίου 1892 - 18 Ιουλίου 1983) ήταν η σύζυγος του Προέδρου του Μεξικού Πασκουάλ Ορτίζ.
Πάμπος Χριστοδούλου

Ο Πάμπος Χριστοδούλου είναι Κύπριος προπονητής ποδοσφαίρου. Έχει διατελέσει προπονητές σε πολλές ομάδες της Κύπρου, καθώς και στην Εθνική Κύπρου.
Χορός των Επτά Πέπλων

Ο Χορός των Επτά Πέπλων είναι ο χορός της Σαλώμης. Πρόκειται για μια βιβλική ιστορία για την εκτέλεση του Ιωάννη του Βαπτιστή, η οποία αναφέρει πως η Σαλώμη χορεύει σαγηνευτικά ενώπιον του βασιλιά.

Το όνομα "Χορός των Επτά Πέπλων" προέρχεται από την αγγλική μετάφραση του γαλλικού έργου "Σαλώμη (1891)" του Όσκαρ Ουάιλντ . Ο χορός ενσωματώθηκε επίσης στην όπερα "Σαλώμη ("1905) του Ρίχαρντ Στράους .
Αΐντα Σαλιβάν

H Αΐντα Σαλιβάν Κόγια ("Aída Sullivan Coya", 23 Απριλίου 1904 - 17 Αυγούστου 1975) ήταν η σύζυγος του Προέδρου του Μεξικού Αμπελάρδο Ροδρίγες.
Σολεδάδ Ορόσκο

H Άνα Σολεδάδ Ορόσκο Γκαρσία ("Ana Soledad Orozco García", 13 Οκτωβρίου 1904 - 28 Αυγούστου 1996) ήταν η σύζυγος του Προέδρου του Μεξικού Μανουέλ Άβιλα Καμάτσο.
Μπεατρίς Βελάσκο

Η Μπεατρίς Βελάσκο Μεντόσα ("Beatriz Velasco Mendoza", 1913 - 2 Δεκεμβρίου 1981) ήταν η σύζυγος του Προέδρου του Μεξικού Μιγκέλ Αλεμάν Βαλντές.
Μαντύ Μεσπλέ

Η Μαντύ Μεσπλέ ("Mady Mesplé", 7 Μαρτίου 1931 – 30 Μαΐου 2020) ήταν Γαλλίδα τραγουδίστρια της όπερας, θεωρούμενη η κορυφαία υψίφωνος «ευκίνητης φωνής» (σοπράνο κολορατούρα) της γενιάς της στη Γαλλία. Είχε χαρακτηρισθεί ως η διάδοχος της Μαντό Ρομπέν, με τον ρόλο της ιέρειας Λακμέ στην ομώνυμη όπερα του Ντελίμπ να είναι το «σήμα κατατεθέν» της διεθνώς.

Γεννήθηκε ως Μαντλέν Μεσπλέ στην Τουλούζη και ασχολήθηκε με τη μουσική από την ηλικία των τεσσάρων ετών. Οι δυνατότητές της, που αναγνωρίσθηκαν πρώτα από τη μητέρα της και επιβεβαιώθηκαν από δασκάλα, οδήγησαν στο να σπουδάσει πιάνο και τραγούδι στο ωδείο της Τουλούζη από την ηλικία των επτά ετών. Απεφοίτησε με χρυσό μετάλλιο και για λίγο έπαιξε πιάνο σε μια τοπική χορευτική ορχήστρα. Αργότερα πήγε στο Παρίσι για συμπληρωματικά μαθήματα τραγουδιού με τη Γαλλίδα υψίφωνο Ζανίν Μισώ.

Η Μεσπλέ έκανε το επαγγελματικό ντεμπούτο της στη Λιέγη τον Ιανουάριο του 1953, στον ρόλο της Λακμέ. Γρήγορα καθιερώθηκε στους βασικούς λυρικούς και κολορατούρα ρόλους του γαλλικού ρεπερτορίου, όπως της Ολυμπίας στα "Παραμύθια του Χόφμαν", της Φιλέν στη "Μινιόν", της Λεϊλά στους "Αλιείς μαργαριταριών", της Ιουλιέττας στο "Ρωμαίος και Ιουλιέττα", της Μανόν στην ομώνυμη όπερα και άλλους. Το 1958 τραγούδησε για πρώτη φορά στην Όπερα των Παρισίων (Παλαί Γκαρνιέ), στον ρόλο της Κονστάνς στους "Διαλόγους Καρμηλιτών" του Φρανσίς Πουλένκ.

Η Μεσπλέ τραγούδησε επαγγελματικά για περισσότερα από τριάντα χρόνια, με ρεπερτόριο που επεκτάθηκε στην οπερέτα, έως και στα σύγχρονα έργα. Μετά την αποχώρησή της από τη σκηνή, άρχισε να διδάσκει την τέχνη της. Αντέδρασε στην εμφάνιση της Νόσου του Πάρκινσον περί το 1995 γράφοντας ένα βιβλίο για τη σταδιοδρομία της και την ανάπτυξη της ασθένειάς της. Απεβίωσε στη γενέτειρά της σε ηλικία 89 ετών.
Α. Φ. Κ. Φάιλντ

Ο Α. Φ. Κ. Φάιλντ είναι ένας επαγγελματικός ποδοσφαιρικός σύλλογος που εδρεύει στο Ουέσαμ του δήμου Φάιλντ του Λάνκασαϊρ στην Αγγλία. Αρχικά γνωστή ως Κέρκχαμ και Ουέσαμ μετά τη συγχώνευση της Κέρκχαμ Τάουν και της Ουέσαμ το 1988, ο σύλλογος υιοθέτησε το τρέχον όνομά του το 2008 μετά τη νίκη του στο FA Vase. Σήμερα είναι μέλη της Νάσιοναλ Λιγκ, της πέμπτης βαθμίδας αγγλικού ποδοσφαίρου, και παίζουν στο Μιλ Φαρμ του Ουέσαμ. Είναι ο πρώτος και μέχρι στιγμής μοναδικός σύλλογος που κέρδισε τόσο το FA Vase όσο και το FA Trophy.
Τζουζέπε Βιτάλι

Ο Τζουζέπε Βιτάλι (ιταλ. "Giuseppe Vitali", 1875 - 1932) ήταν Ιταλός μαθηματικός που δραστηριοποιήθηκε σε διάφορους κλάδους της μαθηματικής ανάλυσης. Δίνει το όνομά του σε διάφορες οντότητες στα μαθηματικά, κυρίως το σετ Vitali με το οποίο ήταν ο πρώτος που έδωσε ένα παράδειγμα ενός μη μετρήσιμου υποσυνόλου πραγματικών αριθμών.
Γιόχαν Γκούσταβ Χέρμες

Ο Γιόχαν Γκούσταβ Χέρμες (1846 - 1912) υπήρξε Γερμανός μαθηματικός. Είναι γνωστός για την κατασκευή ενός πολυγώνου με 65537 πλευρές.
Φαρμακείο

Φαρμακείο ονομάζεται η υγειονομική επιχείρηση που κύριο σκοπό έχει να καλύψει τις φαρμακευτικές ανάγκες των ασθενών, παρέχοντας ταυτόχρονα επιστημονικές συμβουλές. Παράλληλα, λειτουργεί ως μονάδα παροχής υπηρεσιών πρωτοβάθμιας φροντίδας υγείας και πρώτων βοηθειών στην κοινότητα. 

Ο ρόλος του φαρμακείου είναι πολλαπλός, καθώς πέραν της παρασκευής και διανομής φαρμάκων, αναλαμβάνει και το ρόλο της ασφαλούς αποθήκευσης και συντήρησης τους, ώστε να αποτραπούν τυχόν αλλοιώσεις. Επιπλέον ο φαρμακοποιός, κατά την εκτέλεση των ιατρικών συνταγών οφείλει να ελέγξει τυχόν λάθη του ιατρού ως προς την επιλογή της δραστικής ουσίας και της αναγραφόμενης δοσολογίας, ενώ παράλληλα ασκεί συμβουλευτικό ρόλο, παρέχοντας οδηγίες, ενημέρωση και εκπαίδευση στους ασθενείς ως προς τη δοσολογία, τις ανεπιθύμητες ενέργειες, τις προφυλάξεις που θα πρέπει να τηρούνται κατά τη λήψη της φαρμακευτικής αγωγής, τις αλληλεπιδράσεις μεταξύ φαρμάκων και φαρμάκων-τροφών και γενικότερα ως προς τον σωστό τρόπο χρήσης των φαρμάκων, ώστε να διασφαλιστεί η ορθή εφαρμογή της φαρμακευτικής αγωγής. 

Από το 2019 ο Παγκόσμιος Οργανισμός Υγείας ορίζει το Φαρμακείο και ως σημείο Πρωτοβάθμιας Φροντίδας Υγείας, με αποτέλεσμα οι κοινοτικοί φαρμακοποιοί να αναλαμβάνουν πλέον ενεργό ρόλο στην πρόληψη και προαγωγή της υγείας του πληθυσμού (π.χ. μέσω εμβολιασμών και της συμβουλευτικής σε θέματα υγείας) και στην αντιμετώπιση ήπιων και επείγουσων παθολογικών καταστάσεων.
Crew Dragon Demo-1

Crew Dragon Demo-1 (γνωστό ως SpaceX Demo-1 και Crew Demo-1 ) ήταν η πρώτη δοκιμαστική πτήση του διαστημικού σκάφους Dragon 2 . Η μη-επανδρωμένη αποστολή εκτοξεύθηκε στις 2 Μαρτίου 2019 στις 07:49 UTC ή 02:49 EST και έφτασε στον Διεθνή Διαστημικό Σταθμό στις 3 Μαρτίου, λίγο πάνω από 24 ώρες μετά την απογείωση. Η αποστολή τελείωσε μετά από μια επιτυχημένη προσυδάτωση στις 8 Μαρτίου 2019 στις 13:45 UTC ή στις 08:45 EST. 

Κατά τη διάρκεια μιας διαφορετικής δοκιμής, στις 20 Απριλίου 2019, η κάψουλα που χρησιμοποιήθηκε στο Crew Demo-1 καταστράφηκε απροσδόκητα κατά την εκκίνηση των κινητήρων SuperDraco στη ζώνη προσγείωσης 1. 

Το διαστημικό σκάφος δοκίμασε να προσεγγίσει και συνδεθεί με τον Διεθνή Διαστημικό Σταθμό (ISS) εντελώς αυτόματα. Έπειτα αποσυνδέθηκε απόν τον σταθμό, επανήλθε στην γη και προσυδατώθηκε στον ατλαντικό. Η ανάκτηση της κάψουλας παρείχε τα απαιτούμενα δεδομένα για μεταγενέστερες επανδρωμένες αποστολές στον ISS. 

Τα συστήματα υποστήριξης ζωής παρακολουθούνταν καθ 'όλη τη διάρκεια της δοκιμαστικής πτήσης. Αυτή η κάψουλα είχε προγραμματιστεί για την δοκιμή διαφυγής πτήσης, αλλά καταστράφηκε σε ατύχημα κατά τη διάρκεια μιας δοκιμής των προωθητών SuperDraco .
Μαρία Εστέρ Σούνο

H Μαρία Εστέρ Σούνο Άρκε ("María Esther Zuno Arce", 8 Δεκεμβρίου 1924 – 4 Δεκεμβρίου 1999) ήταν η σύζυγος του Προέδρου του Μεξικού Λουίς Ετσεβερία.
Υψηλές Πεδιάδες

Τοπίο στα ανατολικά των Υψηλών Πεδιάδων, στην [[επαρχία Ουμ ελ-Μπουαγκί]]
Χιόνια στις Υψηλές Πεδιάδες, κοντά στο [[Αΐν Μπεμπούς]]
Οι Υψηλές Πεδιάδες (), είναι φυσική περιοχή με στοιχεία στέπας η οποία βρίσκεται στα Όρη του Άτλαντα στη βόρεια Αλγερία. Εκτείνεται πάνω από 600 χιλιόμετρα σε ανατολική βορειοανατολική - δυτική νοτιοδυτική κατεύθυνση από το βορειοανατολικό Μαρόκο έως την περιοχή Ωρές. Πρόκειται για ένα υψηλό οροπέδιο που αποτελείται από κυματοειδείς, προσχωσιγενείς πεδιάδες ανάμεσα στις οροσειρές του Τελλιανού και του Σαχαριανού Άτλαντα.